/* KOM/2011/0199 v konečnom znení */ OZNÁMENIE KOMISIE EURÓPSKEMU PARLAMENTU A RADE Technická úprava finančného rámca pre rok 2012 v súlade s vývojom HND (Bod 16 medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení)





[pic] | EURÓPSKA KOMISIA | Brusel, 15.4.2011 KOM(2011) 199 v konečnom znení OZNÁMENIE KOMISIEEURÓPSKEMU PARLAMENTU A RADE Technická úprava finančného rámca pre rok 2012 v súlade s vývojom HND (Bod 16 medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení) OZNÁMENIE KOMISIE EURÓPSKEMU PARLAMENTU A RADE Technická úprava finančného rámca pre rok 2012 v súlade s vývojom HND (Bod 16 medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení) ÚVOD Medziinštitucionálna dohoda zo 17. mája 2006 o rozpočtovej disciplíne a riadnom finančnom hospodárení (Ú. v. EÚ C 139/1 zo 14. júna 2006) obsahuje tabuľku finančného rámca pre EÚ – 27 na obdobie 2007 – 2013, pričom údaje sú vyjadrené v cenách z roku 2004 (tabuľka 1). V bode 16 medziinštitucionálnej dohody sa uvádza, že Komisia každoročne pri príprave rozpočtového postupu pre rok n + 1 vykoná technickú úpravu finančného rámca v súlade s vývojom hrubého národného dôchodku (HND) a cien na úrovni EÚ a výsledky oznámi obidvom zložkám rozpočtového orgánu. Pokiaľ ide o ceny, výdavkové stropy v bežných cenách sa stanovia s použitím fixného deflátora vo výške 2 % v zmysle bodu 16 medziinštitucionálnej dohody. Pokiaľ ide o vývoj HND, toto oznámenie obsahuje najnovšie dostupné ekonomické prognózy. Cieľom tohto oznámenia je predložiť rozpočtovému orgánu výsledok technickej úpravy (EÚ – 27) pre rok 2012 podľa bodov 16 a 17 medziinštitucionálnej dohody. PODMIENKY ÚPRAVY TABUĽKY FINANČNÉHO RÁMCA (TABUĽKY 1 A 2) Tabuľka 1 predstavuje finančný rámec pre EÚ – 27 v cenách roku 2004, upravený v zmysle bodu 17 medziinštitucionálnej dohody [KOM(2010) 160 zo 16. apríla 2010]. Tabuľka 2 predstavuje finančný rámec pre EÚ – 27 upravený pre rok 2012 [t. j. v bežných cenách, bezo zmien v porovnaní s úpravou pre rok 2011 a bodom 17, pozri KOM(2010) 160, s výnimkou, že sa finančný rámec vyjadrený v percentách HND aktualizoval o najnovšie dostupné ekonomické prognózy]. Celková výška HND Podľa najaktuálnejších prognóz sa výška HND na rok 2012 uvádza na úrovni 13 114 511 miliónov EUR v bežných cenách pre EÚ – 27 (podľa posledného odseku bodu 16 neboli s ohľadom na tento rok ani predchádzajúce roky vykonané žiadne technické úpravy; na informačné účely aktualizovaná výška HND dosahuje 12 650 080 mil. EUR na rok 2011, 12 218 528 mil. EUR na rok 2010, 11 626 995 mil. EUR na rok 2009, 12 312 555 mil. EUR na rok 2008 a 12 243 045 mil. EUR na rok 2007). Výpočet HND na rok 2013 bol založený na interných prognózach Komisie, ktoré sa týkajú sa priemernej ročnej miery rastu v reálnych hodnotách. Tieto prognózy sú orientačné a budú sa každoročne aktualizovať na základe najnovších dostupných ekonomických prognóz. Od roku 2010 zahŕňa údaj o HND aj nepriamo merané služby finančného sprostredkovania (FISIM) v zmysle rozhodnutia Rady 2010/196/EÚ, Euratom zo 16. marca 2010 o používaní FISIM na účely vlastných zdrojov[1] od 1. januára 2010. Hlavné výsledky technickej úpravy finančného rámca pre rok 2012 (EÚ – 27) Celkový strop viazaných rozpočtových prostriedkov pre rok 2012 (147 546 mil. EUR) zodpovedá 1,13 % HND. Príslušný celkový strop platobných rozpočtových prostriedkov (141 360 mil. EUR) predstavuje 1,08 % HND. Na základe najnovších ekonomických prognóz tak v rámci stropu vlastných zdrojov zostáva rezerva na úrovni 1,23 % vo výške 19 948 mil. EUR (0,15 % HND za EÚ – 27). Stropy vlastných zdrojov a viazaných rozpočtových prostriedkov boli upravené po nadobudnutí účinnosti rozhodnutia 2010/196 o používaní FISIM na účely vlastných zdrojov[2]. ĎALšIE PRVKY SÚVISIACE S TECHNICKOU ÚPRAVOU Okruh 5 (Administratíva) V prípade okruhu 5 je v poznámke pod čiarou k finančnému rámcu uvedené, že číselné údaje týkajúce sa dôchodkov zahrnuté v rámci stropu tohto okruhu sa majú vypočítať bez príspevkov zamestnancov do dôchodkového systému, maximálne do výšky 500 miliónov EUR (ceny z roku 2004) na obdobie 2007 – 2013. Toto ustanovenie by sa malo chápať ako ustanovenie, ktorým sa pri uplatňovaní stropu výdavkovej kapitoly zavádza dvojitý limit pre sumy odpočítavané z výdavkov na dôchodky: - táto suma nesmie v žiadnom roku prekročiť príspevky zaúčtované v skutočnosti ako rozpočtové príjmy, - celková nahromadená suma odpočtov za obdobie 2007 – 2013 nesmie prekročiť 500 miliónov EUR v cenách roku 2004, čo zodpovedá priemeru 71,4 mil. EUR (84 mil. EUR v cenách roku 2012). Vzhľadom na opakovaný charakter administratívnych výdavkov sa každoročne prijíma priemerný limit s cieľom vyhnúť sa na začiatku obdobia použitiu rezervy, ktorá by neskôr nebola k dispozícii v plnej miere. Suma, ktorá sa má odpočítať za rok 2012, predstavuje 84 miliónov EUR v bežných cenách. Výdavkové položky mimo finančného rámca na obdobie 2007 – 2013 Mimo výdavkových stropov odsúhlasených vo finančnom rámci na obdobie 2007 – 2013 je k dispozícii niekoľko nástrojov. Cieľom týchto nástrojov je umožniť rýchlu reakciu na mimoriadne alebo nepredvídané udalosti a v rámci určitých limitov zaistiť istú flexibilitu mimo dohodnutých výdavkových stropov: - Rezerva na núdzovú pomoc , ktorá môže byť mobilizovaná do maximálnej výšky 221 mil. EUR ročne v cenách z roku 2004 alebo vo výške 258,9 mil. EUR v roku 2012 v bežných cenách (1 744 mil. EUR na celé obdobie v bežných cenách), - Fond solidarity EÚ , ktorého maximálna ročná suma v bežných cenách je 1 miliarda EUR, - Nástroj flexibility s maximálnou ročnou sumou v bežných cenách vo výške 200 miliónov EUR, plus časť nevyužitých ročných súm za roky 2010 – 2011, ktoré je možné preniesť do roku 2012. Okrem toho bude možné mobilizovať Európsky fond na prispôsobenie sa globalizácii (EGF) do maximálnej výšky 500 miliónov EUR na rok v bežných cenách čerpaním z ktorejkoľvek rezervy v rámci celkového stropu viazaných rozpočtových prostriedkov za predchádzajúci rok, a/alebo zo zrušených záväzkov za dva predchádzajúce roky (okrem tých, ktoré súvisia s výdavkovou podkapitolou 1b). OPERÁCIE MIMO ROZPOčTU A VLASTNÉ ZDROJE Vo štvrtom pododseku bodu 11 medziinštitucionálnej dohody je stanovené, že informácie, ktoré sa týkajú operácií nezahrnutých do všeobecného rozpočtu, ako aj predvídateľný vývoj rôznych kategórii vlastných zdrojov je potrebné orientačne uvádzať v tabuľkách a každoročne ich aktualizovať v rámci technickej úpravy finančného rámca. Tieto informácie, aktualizované v súlade s poslednými dostupnými odhadmi, sú uvedené v tabuľkách 3.1 až 3.2. Týkajú sa Európskeho rozvojového fondu (ERF) a štruktúry vlastných zdrojov. PRÍLOHY TABUĽKA 1: FINANČNÝ RÁMEC NA ROKY 2007 – 2013 [pic] TABUĽKA 2: FINANČNÝ RÁMEC (EÚ – 27) UPRAVENÝ NA ROK 2012 [pic] TABUĽKA 3: ORIENTAČNY PROGRAM VÝDAVKOV, KTORÉ NIE SÚ UVEDENÉ VO VŠEOBECNOM ROZPOČTE, A PREDPOKLADANÝ VÝVOJ RÔZNYCH VLASTNÝCH ZDROJOV [pic] [1] Rozhodnutie Rady 2010/196/EÚ, Euratom zo 16. marca 2010 o alokácii nepriamo meraných služieb finančného sprostredkovania (FISIM) na stanovenie hrubého národného dôchodku (HND) používaného na účely rozpočtu Európskej únie a jeho vlastných zdrojov, Ú. v. EÚ L 87, 7.4.2010, s. 31. [2] Oznámenie Komisie Európskemu parlamentu a Rade o úprave stropov vlastných zdrojov a stropov viazaných rozpočtových prostriedkov na základe rozhodnutia o používaní FISIM na účely stanovenia výšky vlastných zdrojov, KOM(2010) 162.